**NAPOTKI STARŠEM KAKO RAVNATI**

**V PRIMERU DA IMA OTROK ALERGIJO NA DOLOČENA ŽIVILA**

Alergija na živila je neobičajna, nenormalna reakcija na eno ali več snovi v hrani. Pojavi se lahko hitro, navadno takoj po zaužitju živila ali šele ob naslednjem stiku z njim. Znaki alergije se lahko pojavijo v ustni votlini, lahko pride do prizadetosti enega ali več organov v kombinaciji koža, dihala prebavila in srčno-žilni sistem.

**V Vrtcu pripravljamo dietno prehrano za vse otroke, za katere starši prinesete zdravniško potrdilo otrokovega pediatra ali zdravnika specialista.**

**Potrdila alternativnih ambulant ne moremo upoštevati.**

Priporočamo, da starši prinesete potrdilo vsaj kakšen dan pred vstopom otroka v vrtec, da se dieta lahko kvalitetno pripravi in se nabavi posebna živila.

Pri **specifičnih dietah** (celiakija, Crohnova bolezen) lahko starši živila kupite tudi sami. Predhodno se morate dogovoriti z vodjo prehrane zaradi načina plačila živil.

**V primeru strogih izločitvenih diet priporočamo osebno srečanje in posvetovanje z vodjo prehrane in kuharico.**

**Dolžnosti staršev:**

* Starši so dolžni opozoriti na prehranske posebnosti otroka z zdravniškim potrdilom otrokovega pediatra ali zdravnika specialista ustrezne zdravstvene organizacije.
* Vsako šolsko leto prinesite novo zdravniško potrdilo.
* Pisno javljati spremembe **o izvajanju diete**.
* Dosledno javljati prisotnost otroka v vrtcu.
* **Tudi v primeru, da dieta ni več potrebna, je potrebno prinesti potrdilo o prenehanju izvajanja diete.**
* **Za izvajanje diete in dogovore s šolo uporabite obrazec o najavi**

**V vrtcu, v skladu s smernicami zdravega prehranjevanja v RS in praktikumom zdravega prehranjevanja v vzgojno-izobraževalnih ustanovah, ne nudimo veganske in vegetarijanske prehrane.**